Document ID: 31994R0217

ΚΑΝΟΝΙΣΜΟΣ (ΕΚ) αριθ. 217/94 ΤΟΥ ΣΥΜΒΟΥΛΙΟΥ της 24ης Ιανουαρίου 1994 για την τροποποίηση του κανονισμού (ΕΟΚ) αριθ. 3951/92 για το καθεστώς εισαγωγών ορισμένων κλωστοϋφαντουργικών προϊόντων, καταγωγής Ταϊβάν
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας, και ιδίως το άρθρο 113,
την πρόταση της Επιτροπής,
Εκτιμώντας:
ότι στον κανονισμό (ΕΟΚ) αριθ. 3951/92 του Συμβουλίου της 29ης Δεκεμβρίου 1992 για το καθεστώς εισαγωγών ορισμένων κλωστοϋφαντουργικών προϊόντων, καταγωγής Ταϊβάν (1) θα πρέπει να συμπεριληφθεί πιστοποιητικό εξαγωγής προϊόντων υφασμένων σε αργαλειούς, ραμμένων στο χέρι ή κατασκευασμένων από την οικογενειακή βιοτεχνία-
ότι, κατά συνέπεια, ο κανονισμός αυτός θα πρέπει να τροποποιηθεί,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 3951/92 τροποποιείται ως εξής:
1. Στο άρθρο 8, η παράγραφος 2 αντικαθίσταται από το ακόλουθο κείμενο:
"2. Για την εφαρμογή της παραγράφου 1, τα προϊόντα πρέπει να συνοδεύονται, κατά την εισαγωγή, από πιστοποιητικό σύμφωνο με το υπόδειγμα του παραρτήματος IV, το οποίο εκδίδει η ομοσπονδία κλωστοϋφαντουργικών της Ταϊβάν."
2. Το πιστοποιητικό που προσαρτάται στον παρόντα κανονισμό προστίθεται ως παράρτημα IV.
Άρθρο 2
Ο παρών κανονισμός αρχίζει να ισχύει την επομένη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Ιανουαρίου 1993.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 24 Ιανουαρίου 1994.

Labels: 18
3
1